જપાન ઉઊજઊં સમગ્ર ગુજરાતના વેપારીઓ માટે કાર્યરત બનશે અને જપાનથી જે કોઈપણ ઉદ્યોગ પ્રતિનિધિમંડળ અથવા તો કંપનીઓના માલિકો આવશે. તેમને ગુજરાત ભરમાં જ્યાં નિવેશ કરવું હોય તે જગ્યાએ બતાવવામાં આવશે. સાથોસાથ તેમની પસંદગીના સેક્ટર મુજબ અને ગુજરાતની નાની કંપનીઓને જપાનમાં માલ સપ્લાય કરવા માટેનું માર્ગદર્શન પણ આપવામાં આવશે. ગુજરાત ચૅમ્બર અૉફ કૉમર્સ ઍન્ડ ઈન્ડસ્ટ્રીના પ્રમુખ શૈલેષ પટવારી જણાવે છે કે `ગુજરાતમાં જપાનીઓ ખૂબ વિશ્વાસ ધરાવે છે અને અત્યાર સુધી કુલ 80 કંપનીઓ ગુજરાતમાં રોકાણ કરી ચૂકી છે. વધુ કંપનીઓ આવવા માટે તત્પર છે. એટલે ચૅમ્બરે વેપારીઓને મદદ મળી રહે તે માટે ચૅમ્બરમાં જપાન ડેસ્કની શરૂઆત કરી છે. જપાન દેશ વિષે સંપૂર્ણ જાણકારી ધરાવતા નિષ્ણાતો દર સોમવારથી શુક્રવાર બપોરે બેથી સાંજે છ વાગ્યા સુધી મળશે.